Rain on Mobi asutaja. Tema tegevuste hulka kuulub uute ärivaldkondade arendus ning välisprojektid. Rainil on magistrikraad Tartu Ülikoolist ettevõtluse ja tehnoloogia juhtimise erialal, samuti on ta ennast täiendanud Hollandis ja USAs. Lisaks on Rain olnud mitmete innovatiivsete ettevõtete kaasasutaja ja omanik. Alates 2004. aastast peab Rain regulaarselt E-Riigi Akadeemias m-riigi teemalisi loenguid, kirjutab mobiiliteemalisi artikleid ning  esineb sageli konverentsidel. Rainile meeldib lugeda, reisida ning muusikat kuulata, samuti pikamaajooks ning tennis.      rain@mobi.ee          Veljo on Mobi asutaja.  Tema vastutusala on ettevõtte tehnoloogilise kompetentsi arendamine. Enne Mobiga liitumist pani Veljo aluse Eesti esimesele investeerimisportaalile (Investor.ee) ning juhendas PriceWaterhouseCoopers'i äriportaali arendamist. Veljo on õppinud Tartu Ülikoolis bakalaureuse ja magistriõppes informaatikat ning samal erialal omandanud magistrikraadi Kanadas Toronto Ülikoolis. Veljo on Mobi Kanadas tegutseva sidusettevõtte Chilldor nõukogu liige. Veljo hobideks on purjelauasõit ja langevarjuhüpped.   veljo@mobi.ee         Linnar Viik on osanikuna ja visionäärina Mobiga seotud alates 2001. aastast. Linnar Viik on IT Kolledzhi õppejõud, kes on olnud Eesti Vabariigi peaministri nõunik  IT, innovatsiooni, teadus- ja arendustegevuse alal ning Tiigrihüppe projekti eestvedaja. Linnar peab loenguid Eesti ja Rootsi ülikoolides ning on Stockholm Challenge'i ja Rooma Global Junior Challenge rahvusvahelise zürii liige. Linnar on kirjutanud üle 120 artikli ning 10 raporti teadmistepõhise majanduse ning infoühiskonna teemadel.      linnar@mobi.ee